Source: http://docplayer.hu/925076-Ingatlannyilvantartas-6.html
Timestamp: 2018-06-19 18:49:36
Document Index: 8601402

Matched Legal Cases: ['sui generis', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ']

1 Ingatlannyilvántartás 6. Az ingatlan-nyilvántartási eljárás Hidvéginé dr. Erdélyi, Erika
2 Ingatlannyilvántartás 6.: Az ingatlan-nyilvántartási eljárás Hidvéginé dr. Erdélyi, Erika Lektor: Dr. Papp, Iván Ez a modul a TÁMOP /1/A Tananyagfejlesztéssel a GEO-ért projekt keretében készült. A projektet az Európai Unió és a Magyar Állam Ft összegben támogatta. v 1.0 Publication date 2010 Szerzői jog 2010 Nyugat-magyarországi Egyetem Geoinformatikai Kar Kivonat A modul célja, hogy a hallgató átfogó ismeretekhez jusson az ingatlan-nyilvántartás dinamikus részéről, a változásoknak az ingatlan-nyilvántartásban történő átvezetés rendszerétől, a változás vezetés szabályairól. Jelen szellemi terméket a szerzői jogról szóló évi LXXVI. törvény védi. Egészének vagy részeinek másolása, felhasználás kizárólag a szerző írásos engedélyével lehetséges.
3 Tartalom 6. Az ingatlan-nyilvántartási eljárás Bevezetés Az ingatlan-nyilvántartási eljárás fogalma, jellegzetességei Az ingatlan-nyilvántartási eljárás történeti alapjai Az ingatlan-nyilvántartási eljárás fogalma és célja Az ingatlan-nyilvántartási eljárás jellegzetességei Az ingatlan-nyilvántartási eljárás alapelvei Az ingatlan-nyilvántartási eljárás hatálya Az ingatlan-nyilvántartási eljárás tárgyi hatálya - az ingatlan-nyilvántartási ügy Az ingatlan-nyilvántartási eljárás személyi hatálya az ügyfél Az ügyfél az ingatlan-nyilvántartási eljárásban Az eljárást kezdeményező hatóság Az ingatlan-nyilvántartási eljárás szervi hatálya az ingatlanügyi hatóság Az eljárási kötelezettség az ingatlan-nyilvántartási eljárásban A joghatóság A hatáskör Az illetékesség Az ingatlanügyi hatóság eljárási kötelezettsége Joghatóság, hatáskör, illetékesség vizsgálata Az ingatlan-nyilvántartási eljárás megindítása Az ingatlan-nyilvántartási eljárás megindítása és beadványai Az ingatlan-nyilvántartási kérelem Az ingatlan-nyilvántartási kérelem előterjesztésére jogosult személy Az ingatlan-nyilvántartási kérelem tartalma Az ingatlan-nyilvántartási kérelem formája A kérelem mellékletei A kérelem előterjesztésének határideje és helye Az ingatlan-nyilvántartási bejelentés A bejelentési kötelezettség Az ingatlan adatai változásának átvezetésére irányuló eljárások Az eljáró hatóság megkeresése Az ingatlan-nyilvántartási eljárás hivatalból Az ingatlan-nyilvántartási eljárás igazgatási szolgáltatási díja Az ingatlan-nyilvántartási eljárás költségei Az ingatlan-nyilvántartási eljárás igazgatási szolgáltatási díja A személyes díjmentesség A tárgyi díjmentesség A díjfizetési kötelezettség teljesítése Az ingatlan-nyilvántartási beadványok nyilvántartásba vétele és széljegyzése Az ingatlan-nyilvántartási beadványok iktatása Az ingatlan-nyilvántartási beadványok széljegyzése Értesítés az ingatlan-nyilvántartási eljárás megindításáról Az értesítési kötelezettség és teljesítése Tájékoztatás az ügyfél kérelmére Képviselet az ingatlan-nyilvántartási eljárásban A képviseletről általában A kötelező jogi képviselet A vagyonszerzési illeték kiszabására történő bejelentési kötelezettség Ügyintézés az ingatlan-nyilvántartási eljárásban Az ügyintézési határidők Az általános ügyintézési határidő Az eltérő ügyintézési határidő Soron kívüli eljárás törvény rendelkezése alapján Soron kívüli eljárás kérelemre Az ügyintézési határidő nyugvása és zárónapja iii
4 INY Kizárás az ingatlan-nyilvántartási ügyintézési eljárásból Az ingatlan-nyilvántartási beadványok vizsgálata Az ingatlan-nyilvántartási beadványok intézésének általános szabályai A kérelem elutasítása érdemi vizsgálat nélkül Az ingatlan-nyilvántartási eljárás felfüggesztése Az ingatlan-nyilvántartási eljárás függőben tartása A közbenső intézkedések A közbenső intézkedések joghatálya A hiánypótlás A meghallgatás Az ügyész értesítése Több ingatlanügyi hatóságot érintő ügy Az ingatlan-nyilvántartási eljárás megszüntetése Az ingatlan-nyilvántartási eljárás megszüntetése A bejegyzés iránti kérelem visszavonása Az ingatlan-nyilvántartási eljárás okiratai Az okiratokról általában A közokirat A magánokirat Az adatváltozás átvezetése alapjául szolgáló okiratok A jogok bejegyzése és tények feljegyzése alapjául szolgáló okiratok A tulajdonjog törléséhez szükséges okiratok Törlés az eredeti ingatlan-nyilvántartási állapot visszaállításával Törlés az eredeti ingatlan-nyilvántartási állapot visszaállítása nélkül újabb tulajdonjog bejegyzésével Törlés a megyei ingatlanügyi hatóság másodfokú határozata alapján Az ingatlan-nyilvántartási okiratok kellékei Az okirat tartalmi kellékei Az okirat alaki követelményei A bírósági, hatósági határozatok tartalma A megkülönbözetett jogok bejegyzése alapjául szolgáló okiratok Az idegen nyelvű okiratok, a külföldön kiállított okiratok A bejegyzéshez, feljegyzéshez szükséges egyéb iratok Az önálló tulajdonú épület bejegyzéséhez szükséges iratok A társasház bejegyzéséhez szükséges iratok A szövetkezeti ház bejegyzéséhez szükséges iratok A bejegyzéshez szükséges igazolások A változási vázrajz Az ingatlan-nyilvántartási döntések Az ingatlan-nyilvántartásba történő bejegyzés feltételei Az ingatlan-nyilvántartási előző szabálya Az ingatlan-nyilvántartási előző Kivételek az ingatlan-nyilvántartási előző szabálya alól Az ingatlan-nyilvántartási kérelem teljesítése A jelzálogjog bejegyzése A hivatalból történő bejegyzés és törlés Bejegyzés hivatalból Törlés hivatalból Az ingatlan-nyilvántartási kérelem elutasítása A kérelem elutasítása az okirat nyilvánvaló érvénytelensége miatt A kérelem elutasítása hiánypótlásra nem alkalmas okirat miatt A kérelem elutasítása hiánypótlásra nem alkalmas kérelem miatt A kérelem elutasítása nem pótolt hiányosságok miatt Az elutasítás tényének ingatlan-nyilvántartásba történő feljegyzése Az ingatlan-nyilvántartási határozat Az ingatlan-nyilvántartási végzés A változások rögzítése az ingatlan-nyilvántartásban A változások rögzítésének általános szabályai A földrészlet megosztása, összevonása A közigazgatási határváltozások átvezetése iv
5 INY Az ingatlan-nyilvántartási döntések kézbesítése Az ingatlan-nyilvántartási határozat kézbesítése Kézbesítés az állami adóhatóság részére Kézbesítés külföldi ügyfél részére A kézbesítési vélelem A kijavítás és kiegészítés Összefoglalás v
7 6. fejezet - Az ingatlan-nyilvántartási eljárás Bevezetés A modul célja, hogy a hallgató átfogó ismeretekhez jusson az ingatlan-nyilvántartás dinamikus részéről, a változásoknak az ingatlan-nyilvántartásban történő átvezetés rendszerétől, a változás vezetés szabályairól. A modul anyagának tanulmányozása eredményeként megismerhető a változásoknak ingatlan-nyilvántartásban történő rögzítésének szervezeti rendje, az ingatlan-nyilvántartási eljárás fogalma, jellegzetességei, az eljárás tárgyi és személyi hatálya, az ingatlan-nyilvántartási eljárási kötelezettség, az eljárás beadványai, az igazgatási szolgáltatási díjai, az ingatlan-nyilvántartási ügyintézés rendje, a közbenső intézkedések, az ingatlan-nyilvántartási bejegyzések alapjául szolgáló okiratok, alaki és tartalmi kellékei, a bejegyzéshez, feljegyzéshez szükséges egyéb iratok és tartalmuk, az ingatlan-nyilvántartási kérelem elutasítása, az ingatlan-nyilvántartásba való bejegyzés feltételei, az ingatlan-nyilvántartási döntések és kézbesítésük, a változások ingatlan-nyilvántartásban történő rögzítése. A modul ismeretanyagának tanulmányozása eredményeként képes lesz az ingatlan-nyilvántartási eljárás jogintézményeinek megértésére és bemutatására, az ingatlan-nyilvántartási eljárásra vonatkozó szabályok alkalmazására Az ingatlan-nyilvántartási eljárás fogalma, jellegzetességei Az ingatlan-nyilvántartási eljárás történeti alapjai Az ingatlanok nyilvántartásának kettős rendszerét (telekkönyv és földadó-kataszter majd állami földnyilvántartás) az egységes ingatlan-nyilvántartás váltotta fel évtől. Az egységesítés érdekében január hó 1-től már a földhivatalok vezették a telekkönyvet is, majd az évi 31. számú törvényerejű rendelet és végrehajtását szolgáló 27/1972.(XII.31.) MÉM. számú rendelet alapján kialakított ingatlan-nyilvántartás vezetése is a földhivatalok hatáskörét képezte. A földhivatalok ingatlan-nyilvántartással kapcsolatos eljárására az államigazgatási eljárásnak az évi IV. törvénybe foglalt általános szabályait kellett alkalmazni, a törvényerejű rendeletben foglalt eltérésekkel. Az ingatlan-nyilvántartási ügyek sajátos jellege tette szükségessé az általános szabályoktól eltérő, a törvényerejű rendeletbe foglalt rendelkezések szerinti államigazgatási eljárást. Ebben az időszakban maradéktalanul 1
8 érvényesültek az eljárás során az ingatlanok nyilvántartásának sajátosságai, az eljárási törvény háttér joganyagként működött. Az államigazgatási eljárási törvény szabályaitól való eltérés alapvetően a jogok és tények bejegyzésére irányuló ingatlan-nyilvántartás eljárásoknál volt tapasztalható, az adatváltozások esetében az eltérés nem jellemző. Az eljárási törvény évi átfogó szabályozása (1981. évi 25.sz. tvr.) során az ingatlan-nyilvántartási eljárás különös szabályai háttérbeszorultak, az ingatlan-nyilvántartást az államigazgatási eljárás általános szabályai szerint kellett vezetni, és csak mögöttes joganyagként kerülhettek alkalmazásra az ingatlan-nyilvántartás speciális rendelkezései. Az ingatlan-nyilvántartásról szóló első törvény, a január 1. napján hatályba lépett évi CXLI. törvény (továbbiakban: Inytv.) abból indult ki, hogy a földhivatalok az ingatlan-nyilvántartási eljárást olyan sui generis (sajátos) közigazgatási eljárás keretében folytassák le, amely a jóhiszemű jogszerző védelmét erősíti, és azt a korábbinál határozottabbá teszi. A törvény meghatározta, hogy az ingatlan-nyilvántartás vezetésénél elsősorban az erre vonatkozó speciális szabályok az irányadók. Az ingatlan-nyilvántartási törvény végrehajtásáról a 109/1999.(XII.29.) FVM rendelet ( továbbiakban: Inyvhr.) gondoskodik. A november 1. napján hatályba lépett közigazgatási hatósági eljárásról szóló évi CXL. törvény (Ket.) alapvető változást vezetett be, amikor elsődlegesnek a Ket. szabályai alkalmazását rendelte el Az ingatlan-nyilvántartási eljárás fogalma és célja Az ingatlan-nyilvántartási eljárás az ingatlanügyi hatóságnak az a tevékenysége, amely az ingatlannyilvántartást érintő változások vezetésére és az ezzel kapcsolatos ügyek intézésére irányul. Az ingatlan-nyilvántartási eljárás az ingatlannal kapcsolatos jogok bejegyzésére, tények feljegyzésére és az ingatlan adataiban bekövetkezett változások átvezetésére (együtt: változás vezetése) irányuló sajátos államigazgatási eljárás, amelyre a közigazgatási hatósági eljárás (Ket.) szabályait kell elsődlegesen alkalmazni, az ingatlan-nyilvántartási törvényben foglalt eltérésekkel Az ingatlan-nyilvántartási eljárás jellegzetességei Az ingatlan-nyilvántartási eljárásban az eljárási szabályok különböznek az adatok átvezetése, valamint a jogok bejegyzése, tények feljegyzése tekintetében. Az adatok átvezetésére irányuló eljárásban lényegében a közigazgatási eljárás szabályai alkalmazandók, különös ingatlan-nyilvántartási szabály nincs. Az adatváltozási ügyben hozott ingatlan-nyilvántartási határozat (döntés) bizonyítási cselekmények alapján megállapított tényálláson alapszik. A jogok bejegyzésére és tények feljegyzésére irányuló eljárásban viszont a közigazgatási eljárástól lényegesen eltérő szabályok érvényesülnek. A jogok bejegyzésére, tények feljegyzésére irányuló ingatlan-nyilvántartási eljárás a felek kérelméhez kötött jogváltoztató és jogérvényesítést segítő eljárás. A jogok bejegyzésére, tények feljegyzésére irányuló ingatlan-nyilvántartási eljárás jogállapot változtató eljárás a jogügyleten alapuló dologi jogok keletkezése, módosulása, megszűnése tekintetében, e körben a bejegyzéshez meghatározott körben konstitutív (jog keletkeztető), míg más jogok tekintetében deklaratív (kinyilvánító) hatály fűződik. Az ingatlan-nyilvántartási eljárás általános jellemzője a jogok bejegyzése, tények feljegyzése. Az ingatlannyilvántartási eljárásból a közigazgatási eljárás meghatározó elemei hiányoznak. Az ingatlan-nyilvántartási eljárásban hiányoznak az ellenérdekű felek, az eljárásban nem szükséges a felek meghallgatása. A felek meghallgatásának elmaradása az ingatlan-nyilvántartási eljárás jellemzője. Az ingatlan-nyilvántartási eljárásban a hatóság döntése a felek által egybehangzóan tett jognyilatkozatokon nyugszik, az ingatlannyilvántartásba történő bejegyzésben, feljegyzésben való megegyezésük alapján, a benyújtott kérelemhez kötötten. 2
9 A közigazgatási eljárásban a döntés alapja a kétségmentesen megállapított tényállás, amely jellemzően bizonyításon alapszik. A jog bejegyzésére, tény feljegyzésére irányuló ingatlan-nyilvántartási ügyekben nincs bizonyítási eljárás. Az ingatlan-nyilvántartási eljárásban okiratra alapított tényállás valószínűsítés történik. Az ingatlan-nyilvántartási hatóság a kérelemről az okirat alapján dönt. Az ingatlan-nyilvántartási eljárás vázolt jellegzetességei gyakran homályban maradnak az érdekeltek és jogi képviselőik, sőt a jogalkotók és jogalkalmazók előtt egyaránt. A fenti jellemzők ismeretének hiánya vezet sok esetben téves következtetésekre és megállapításokra az ingatlan-nyilvántartási szervezet működését, tevékenységét illetően Az ingatlan-nyilvántartási eljárás alapelvei Az ingatlan-nyilvántartási eljárás alapelvei két forrásból fakadnak, egyrészt a közigazgatási hatósági eljárás elveiként többségében a közigazgatási hatósággal szemben támasztott törvényi követelményeket jelentik; másrészt az ingatlan-nyilvántartási törvényben meghatározott alapelvek. A hatályos ingatlan-nyilvántartási törvény a bevezető rendelkezések körében meghatározza az ingatlannyilvántartás rendszerének (statika) és működésének (dinamika) fő alapelveit. A jelenleg hatályos ingatlan-nyilvántartási jogban az alapelvek jellemzően jogi normákban jelennek meg. Az ingatlan-nyilvántartási törvény a tételesen megfogalmazott ingatlan-nyilvántartási alapelveket - a bejegyzés elvét, - a nyilvánosság elvét, - a közhitelesség elvét, - a rangsor elvét, - az okirat elvét, - a kérelemhez kötöttség elvét a klasszikus telekkönyvi alapelvek mintájára határozta meg. Az ingatlan-nyilvántartási alapelvek a jogalkalmazás számára zsinórmértékül szolgálnak az ingatlannyilvántartási szabályok értelmezésében, alkalmazásában, így különös jelentőségük van az ingatlannyilvántartási eljárásban. Az ingatlan-nyilvántartás alapelvei kifejtését a 3. modulban végeztük el, a 3.4 fejezetben. Az ingatlan-nyilvántartási eljárásban, lévén közigazgatási hatósági eljárás, alkalmazandók a Ket.-ben megfogalmazott sajátos eljárási alapelvek is, ezek feldolgozását az 5. modulban végeztük el az 5.3 fejezetben, azt ott rögzítettek az ingatlan-nyilvántartási eljárásban is megfelelően érvényesülnek Az ingatlan-nyilvántartási eljárás hatálya Az ingatlan-nyilvántartási eljárás tárgyi hatálya - az ingatlan-nyilvántartási ügy Az ingatlan-nyilvántartási ügy közigazgatási hatósági ügynek minősül, figyelemmel arra, hogy a nyilvántartást vezető hatóság hatósági nyilvántartást ingatlan-nyilvántartást vezet és az ügyfeleket érintő adatot, tényt, jogosultságot igazol. Az ingatlan-nyilvántartási ügy keretében a hatóság az ingatlan-nyilvántartás tartalmában bekövetkezett változások vezetését teljesíti, azaz az ingatlannal kapcsolatos jogokat bejegyzi, tényeket feljegyzi, adatokat 3
10 átvezeti, valamint adatszolgáltatás során az ingatlan-nyilvántartás tartalmát képező adatokat, tényeket és jogosultságokat (jogokat) igazol Az ingatlan-nyilvántartási ügy tárgyát, az ingatlan-nyilvántartás tartalmát képező jogok bejegyzése, tények feljegyzése, valamint adatok átvezetése képezi. Ingatlan-nyilvántartási ügynek tekintendő a nyilvántartást vezető hatóságnak az adatszolgáltatás keretében kifejtett tevékenysége is. Az adatszolgáltatási eljárást részletesen a 8. modulban tárgyaljuk. Az ingatlan-nyilvántartási eljárásban az elektronikus kapcsolattartás kizárt, de elektronikus úton is benyújtható elektronikus űrlap alkalmazásával, az a beadvány, amelyhez melléklet nem tartozik Az ingatlan-nyilvántartási eljárás személyi hatálya az ügyfél Az ingatlan-nyilvántartási eljárás személyi hatálya arra mutat rá, hogy kik azok a személyek, akikre az eljárási normák kiterjednek, más szóval kik tekinthetők az ingatlan-nyilvántartásban ügyfélnek. Az ügyfél természetes személy, jogi személy, illetve jogi személyiséggel nem rendelkező szervezet. A természetes személyek és jogi személyek státuszára a Ptk. szabályai az irányadók. Az eljáró hatóság hivatalból vizsgálhatja az eljárási képesség meglétét, és ha annak hiányát állapítja meg, úgy az ügyfél helyett törvényes képviselőjét (szülő, gyám, gondnok) vonja be az eljárásba, illetve ügygondnok kirendelését kéri Az ügyfél az ingatlan-nyilvántartási eljárásban Az ingatlan-nyilvántartásban ügyfél 1) az a természetes személy, a jogi személy, a jogi személyiséggel nem rendelkező egyéb szervezet akit, amelyet az ingatlan-nyilvántartásba jogosultként bejegyeztek (az ingatlan ingatlan-nyilvántartásba bejegyzett tulajdonosa, tulajdonjog, jelzálogjog bejegyzés iránti eljárásban); aki, amely a bejegyzés folytán jogosulttá, kötelezetté válna (a vevő, megajándékozott, örökös a tulajdonjog bejegyzés iránti eljárásban); akire, amelyre a feljegyzés előnyt, vagy terhet jelentene (elidegenítési, terhelési tilalom jogosultja a feljegyzés iránti eljárásban); az ingatlan-nyilvántartási eljárás bejegyzett joga, vagy a javára, terhére feljegyzett tény megváltozását eredményezné (a jelzálogjogosult a jelzálogjog módosítása iránti eljárásban), illetve törlését eredményezné (a haszonélvezeti jogosult a haszonélvezeti jog törlése iránti eljárásban; 2) az eljárást kezdeményező hatóság (bíróság, közigazgatási hatóság, közjegyző, végrehajtó), a hatóság által kezdeményezett ingatlan-nyilvántartási eljárás jellegzetessége, hogy a kezdeményező hatóság nem maga, hanem más jogosult javára történő bejegyzést, feljegyzést kezdeményezett, a hatóságot megilletik az ügyfél jogai; 3) az adatváltozást bejelentő személy. Az ügyfél lehet magyar állampolgár, magyar jogi személy, jogi személyiséggel nem rendelkező szervezet, de külföldi állampolgár, vagy jogi személy, illetve hontalan személy is, feltéve, hogy a Magyarországon nyilvántartásba vett ingatlan a tárgya az ingatlan-nyilvántartási ügynek Az eljárást kezdeményező hatóság A bíróság kezdeményezi például tulajdoni perben a tulajdonjog keletkezésének megállapítását tartalmazó ítélet alapján a tulajdonjog bejegyzési eljárást, a perindítás tényének feljegyzésére irányuló eljárást, a másodfokú határozat ellen benyújtott bírósági jogorvoslati kérelem tényének feljegyzését. 4
11 A Legfelsőbb Bíróság kezdeményezi a bejegyzés, feljegyzés, átvezetés alapjául szolgáló bírósági határozat ellen benyújtott felülvizsgálati kérelem tényének feljegyzését. A nyomozó hatóság (rendőrség, ügyészség) kezdeményezi zárlat, zár alá vétel, zár alá vételt megelőző biztosítási intézkedés tényének feljegyzését. A közjegyző kezdeményezi a jogerős hagyatékátadó végzés alapján az örökös javára tulajdonjog, haszonélvezeti jog bejegyzését. A bírósági végrehajtó kezdeményezi a végrehajtási jog bejegyzését. A megyei kormányhivatal vezetője kezdeményezi kisajátítási eljárás megindítása tényének feljegyzését, tulajdonjog bejegyzését kisajátítási határozat alapján Az ingatlan-nyilvántartási eljárás szervi hatálya az ingatlanügyi hatóság A törvény az ingatlan-nyilvántartás vezetését, az ingatlan-nyilvántartási ügyek intézését az ingatlanügyi hatóság hatáskörébe utalja. A továbbiakban az ingatlan-nyilvántartást vezető hatóság, ingatlanügyi hatóság megjelöléseket azonos értelemben használjuk. A Kormány ingatlanügyi hatóságként a körzeti földhivatalt és a megyei földhivatalt jelölte ki. A megyei földhivatalok január hó 1. napjával beolvadtak, a megyei kormányhivatalokba, annak szakigazgatási szervévé váltak, mint a megyei kormányhivatal földhivatala. A földügyi szakigazgatás szervezetét a Földjog és földügyi intézményhálózat tantárgy 7. számú modulja ismerteti Az eljárási kötelezettség az ingatlannyilvántartási eljárásban A joghatóság a közigazgatási jogban azt határozza meg, hogy a közigazgatási hatósági ügyben mely állam közigazgatási hatósága járjon el (nemzetközi munkamegosztás). A hatáskör azt fejezi ki, hogy a különböző közigazgatási szervek közül melyik hatóság jár el egyes közigazgatási hatósági ügyekben (minőségi munkamegosztás). Az illetékességi szabályok alapján állapítható meg, hogy az azonos hatáskörű szervek közül melyik közigazgatási szerv jogosult és köteles eljárni az adott közigazgatási ügyben (mennyiségi munkamegosztás) A joghatóság A Ket. általános joghatósági szabálya szerint magyar ügyfél, (magyar állampolgár, Magyarországon nyilvántartásba vett jogi személy és jogi személyiséggel nem rendelkező szervezet) ingatlan-nyilvántartási ügyében a Magyar Köztársaság területén a magyar nyilvántartást vezető hatóság jár el. A joghatóság kizárólagosnak tekintendő, figyelemmel arra, hogy az ingatlan-nyilvántartási ügy csak Magyarországon nyilvántartásba vett ingatlanokra vonatkozik, és ez alól kivételt az Európai Unió jogi aktusa, törvény vagy nemzetközi szerződés nem tesz. Az általános joghatósági szabályt kell alkalmazni külföldi ügyfél (külföldi állampolgár, hontalan személy, valamint külföldön nyilvántartásba vett jogi személy, jogi személyiséggel nem rendelkező szervezet) ingatlannyilvántartási ügyében is, figyelemmel arra, hogy magyar jogszabályt kell alkalmazni. Ingatlan-nyilvántartási ügyben a magyar jogot kell alkalmazni. 5
12 Az ingatlan-nyilvántartási eljárás célja többek között ingatlanokkal kapcsolatos dologi jogok (tulajdonjog, jelzálogjog, stb.) érvényesítése, valamint az ingatlanokhoz kapcsolódó jogok bejegyzése, tények feljegyzése, adatok átvezetése. Az esetlegesen alkalmazandó külföldi jogszabályokról, azok irányadó rendelkezéseiről kétség esetén a Közigazgatási és Igazságügyi Minisztérium Nemzetközi Jogi Főosztálya tájékoztatja a hatóságokat. Az ingatlan-nyilvántartási ügyekben a joghatóság vizsgálata és megállapítása a fentiek alapján nem ütközik nehézségbe, a magyarországi ingatlanra vonatkozó ingatlan-nyilvántartási ügyben a magyar nyilvántartást vezető hatóság jár el a magyar jogi szabályozás szerint, függetlenül az ügyfelek honosságától (magyar, külföldi, hontalan) A hatáskör A hatóság hatáskörét, a hatósági eljárás körébe tartozó ügyfajta meghatározásával jogszabály állapítja meg. Az ingatlan-nyilvántartás vezetése az ingatlan-nyilvántartási ügyek intézése az ingatlanügyi hatóság hatáskörébe tartozik. Az ingatlanügyi hatóság hatáskörét nem ruházhatja át, mivel ilyen kivételt törvény nem tesz lehetővé. A bíróság és közigazgatási hatóság között hatásköri vita kizárt, mivel ha a bíróság valamely ügyben hatáskörét, vagy annak hiányát állapította meg, vagy az ügy érdemében határozott, ez a döntés az eljáró hatóságra kötelező Az illetékesség Az ingatlan-nyilvántartási ügyekben az a körzeti földhivatal illetékes, amelynek működési területén az ingatlan fekszik. A körzeti földhivatalok illetékessége a 338/2006.(XII.23.) számú Kormányrendelet 1. sz. Mellékletében meghatározott településekre, illetve fővárosi kerületek közigazgatási területére terjed ki. A megyei földhivatalok illetékessége a megye területére, a Fővárosi Földhivatal illetékessége a főváros területére terjed ki Az ingatlanügyi hatóság eljárási kötelezettsége Az ingatlanügyi hatóság a hatáskörébe tartozó ügyben illetékességi területén köteles eljárni, valamint kijelölés alapján köteles eljárni. Ha az ingatlanügyi hatóság kötelességének az irányadó ügyintézési határidőn belül nem tesz eleget, a felügyeleti szerv (megyei kormányhivatal földhivatala) nyolc napon belül, kérelemre vagy hivatalból kivizsgálja a mulasztás okát és a mulasztó hatóságot, az eljárás lefolytatására utasítja, újabb határidő kitűzésével. A határidő kitűzését az ügyfajtára irányadó ügyintézési határidő, valamint a döntés előkészítés fokának figyelembe vételével kell megállapítani. A megállapított újabb határidő eredménytelen eltelte esetén a felügyeleti szerv a mulasztó hatóság vezetője (körzeti földhivatal vezetője) ellen fegyelmi eljárást kezdeményez, de nem jelölhető ki más, azonos hatáskörű szerv, az ügy nem vonható el az ingatlan-nyilvántartást vezető hatóság hatásköréből. Az ingatlanügyi hatóság legkésőbb tizenöt napon belül köteles eleget tenni elmulasztott kötelességének. A törvény a hatóság mulasztása esetén a szerv vezetőjének felelősségét állapítja meg. A szerv vezetőjének felelőssége kiterjed a megfelelő munkaszervezésre, a munkaterhek kiegyenlítésére, az ügyek elintézésének figyelemmel kisérésére, a határidők betartására, a helyettesítés rendjének kialakítására. Ha ezeket elmulasztja, és emiatt késik a döntéshozatal, a fegyelmi eljárást kezdeményezni kell ellene. A fegyelmi eljárás megindítása kötelező. Az eljárási kötelezettségre, valamint a mulasztás okának kivizsgálásával és a mulasztás elhárításával kapcsolatos eljárásra vonatkozó előírásokat a fellebbezési eljárásra is alkalmazni kell. E rendelkezések akkor is irányadók, ha a határozat megsemmisítése vagy hatályon kívül helyezése folytán a hatóság az ügyintézési határidőn belül nem tesz eleget az új eljárás lefolytatására irányuló kötelezettségének. 6
13 Ha a felügyeleti szerv (megyei földhivatal) a mulasztó hatóságot (körzeti földhivatal) az eljárás folytatására utasítja, akkor a felügyeleti szerv erről az intézkedésről az ügyfelet értesíti, továbbá ellenőrzi, hogy a hatóság a mulasztást követően, határidőn belül eleget tesz-e eljárási kötelezettségének. Az ellenőrzés legegyszerűbb, leggyorsabb módja, ha a felügyeleti szerv a döntés másolati példányának megküldését kéri a mulasztó hatóságtól Joghatóság, hatáskör, illetékesség vizsgálata Az ingatlanügyi hatóság, joghatóságát, hatáskörét és illetékességét az eljárás minden szakaszában köteles vizsgálni. A hatóság a kérelmet és az ügyben keletkezett iratokat az ügyfél egyidejű értesítése mellett haladéktalanul, de legkésőbb a kérelem megérkezésétől, a hatáskör, illetékesség hiányának megállapításától számított nyolc napon belül köteles áttenni a hatáskörrel és illetékességgel rendelkező hatósághoz. Az áttétel, az ügyfél értesítése nem igényel végzéssel történő döntést, hivatalos levél formájában történik Az ingatlan-nyilvántartási eljárás megindítása Az ingatlan-nyilvántartási eljárás megindítása és beadványai Az ingatlan-nyilvántartási eljárás keretében az ingatlan-nyilvántartást vezető hatóság átvezeti: az ingatlan adataiban, az ingatlan-nyilvántartásba bejegyzett jogosult nyilvántartott adataiban bekövetkezett változásokat; bejegyzi: az ingatlanokhoz fűződő (ingatlan-nyilvántartásba bejegyezhető) jogok keletkezését, módosulását, megszűnését (azaz törli a jogot); feljegyzi: az ingatlan-nyilvántartásba feljegyezhető (jogilag releváns) tények keletkezését, módosulását, megszűnését (azaz törli a tényt). Az ingatlanokhoz kapcsolódó ingatlan-nyilvántartásba bejegyezhető jogok és feljegyezhető tények keletkezését, módosulását, megszűnését az ingatlan-nyilvántartás kérelemre, vagy megkeresésre kell bejegyezni, feljegyezni. E változások bejegyzésére, feljegyzésére hivatalból csak kivételesen és szűk körben (rendszerint az időszerűtlen, túlhaladott bejegyzések törlése tekintetében) van lehetőség. Az ingatlan-nyilvántartás bejegyzési elvéből fakadó szabály, hogy egyes jogok az ingatlan-nyilvántartásban a tulajdoni lapra történő bejegyzéssel keletkeznek (a bejegyzés konstitutív hatályú). Lásd 3. modul alpontját. A kívánt joghatás elérése érdekében a bejegyzés iránti kérelem benyújtására ösztönöz a jogszabály, hiszen a felsorolt jogok keletkezését az ingatlan-nyilvántartásba történő bejegyzés eredményezi. Az ingatlan-nyilvántartáson kívül keletkező jogok, valamint a tények esetében az ingatlan-nyilvántartásba történő bejegyzés, illetve feljegyzés a jogok, tények érvényesíthetőségét, jóhiszemű jogszerzőkkel szemben való védelmét szolgálja (a bejegyzés deklaratív hatályú). Az ingatlan-nyilvántartási eljárás megindítása beadvánnyal kezdeményezhető. Az ingatlan-nyilvántartási törvény eredeti szövegezése vezette be ezt az összefoglaló elnevezést az adatváltozás átvezetésére irányuló bejelentésre, a jogok bejegyzésére, tények feljegyzésére irányuló kérelemre, valamint az eljáró hatóság jogok bejegyzésére, tények feljegyzésére irányuló megkeresésére Az ingatlan-nyilvántartási kérelem A kérelem az ügyfél olyan, az ingatlan-nyilvántartási eljárás megindítását célzó beadványa, amelyben az ingatlanhoz kapcsolódó jog, vagy tény keletkezésének, módosulásának, megszűnésének az ingatlannyilvántartásba történő bejegyzését, feljegyzését kéri az ingatlanügyi hatóságtól. 7
14 Az ingatlan-nyilvántartási kérelem előterjesztésére jogosult személy A bejegyzés, feljegyzés iránti kérelmet főszabály szerint annak kell kérnie, aki ez által jogosulttá válik (pl. vevő, haszonélvező, jelzálogjogosult, telki szolgalmi jogosult, elővásárlásra jogosult, vételi jog jogosultja, vagyonkezelő.) Jogszabály rendelkezése, vagy a szerződő felek megállapodása, ettől eltérhet. A kérelem előterjesztőjének ügyfélnek kell lennie ebben az esetben is. A kérelmet előterjesztheti az is, akinek a bejegyzett jogát érinti, az ingatlan-nyilvántartási eljárás tárgya (eladó, tulajdonos). A kérelemre induló eljárásokban kötelező jogi képviselet érvényesül azokban az esetekben, amelyekben a jogváltozás bejegyzésének alapjául közjegyző által készített okirat vagy ügyvéd által ellenjegyzett magánokirat szolgál. Ha a kérelmet nem annak előterjesztésére jogosult nyújtja be, a kérelmet hiánypótlási felhívás kibocsátása nélkül végzéssel el kell utasítani Az ingatlan-nyilvántartási kérelem tartalma Az ingatlan-nyilvántartási jogszabály meghatározza tételesen a kérelem minimális tartalmi elemeit: a kérelmező neve természetes személy, megnevezése jogi személy, jogi személyiséggel nem rendelkező szervezet (továbbiakban: jogi személy) esetében; lakcím természetes személy esetében, székhelye, telephelye jogi személy esetében; személyi azonosító természetes személy esetében, statisztikai azonosító jogi személy esetében; az ingatlan megjelölése (település neve és az ingatlan helyrajzi száma); a bejegyezni kért jog, a feljegyezni kért tény, a képviselő neve (megnevezése), lakcíme (székhelye, telephelye), ha a kérelmező helyett képviselő jár el. Az ingatlan-nyilvántartásba csak az a jog jegyezhető be, az a tény jegyezhető fel, amelyet a kérelemben megjelöltek, ezért tételesen fel kell sorolni a bejegyezni, feljegyezni kért jogokat, tényeket, és ettől a nyilvántartást vezető hatóság főszabályként nem térhet el. Nem elegendő csupán utalni a kérelemben az okirat tartalmára. Ha kérelem nem tartalmazza a kérelmező nevét, lakcímét (székhelyét), az érintett ingatlan helyrajzi számát és a bejegyezni, feljegyezni kért jogot, tényt, azaz a felsoroltak egyikét sem, a kérelmet hiánypótlásra való felhívás nélkül végzéssel el kell utasítani. Ha a kérelem csupán egy-egy tartalmi elemet nem tartalmaz, hiánypótlásnak van helye Az ingatlan-nyilvántartási kérelem formája A kérelmet az e célra rendszeresített nyomtatványon kell benyújtani. A rendszeresített forma nyomtatványt az ingatlan-nyilvántartásért felelős miniszter rendszeresíti és a Vidékfejlesztési Minisztérium, valamint a földhivatalok honlapján (www.vm.gov.hu, közzé kell tenni. 8
15 Az ingatlan-nyilvántartási kérelemhez kötöttség elvéből fakad, hogy a jogok bejegyzésére és tények feljegyzésére irányuló ingatlan-nyilvántartási eljárás az ügyfél kérelmére, vagy hatóság megkeresésére indul, ha nincs kérelem, megkeresés, az ingatlan-nyilvántartási eljárás nem indulhat meg. A jogszabályban rendszeresített nyomtatvány felhasználása nélkül, írásbeli kérelemmel vagy nélküle érkezett bejegyzés alapjául szolgáló okirat, az ingatlan-nyilvántartási eljárás megindulását nem eredményezheti. Az okirat nyilvántartásba vételét követően az érintett ingatlan tulajdoni lapján széljegyzés nem tehető, a hatóság a beküldött iratokat a jogszabályban meghatározott eljárásról szóló tájékoztatással visszaküldi azzal, hogy ingatlan-nyilvántartási eljárás nem indult A kérelem mellékletei A kérelemhez csatolni kell a bejegyzés alapjául szolgáló okiratot. A jelenleg hatályos szabályozás szerint az eredeti okiratot kettő példányban kell csatolni. Az eredeti példány, az azon lévő eredeti aláírások különös jelentősséggel bírnak, esetleges későbbi eljárások, így különösen büntetőeljárásban. Korábban a nyilvántartást vezető hatóságnál csupán másolati példány maradt, amely kevésbé volt alkalmas az okirattal kapcsolatos esetleges visszaélések vizsgálatára. A két eredeti példányból az egyik a hatóság irattárában marad, a másik példányt a kérelmező részére küldik meg. A kérelemhez csatolni kell az okirat egy másolati példányát, amelyet a hatóság illetékkiszabásra a hatáskörrel rendelkező állami adóhatóság (Nemzeti Adó és Vámhivatal) részére küld meg. Ha a bejegyzés alapjául szolgáló okiratot közjegyzői okiratba foglalták a közjegyzői okirat hiteles kiadmányának, vagy hiteles másolatának két eredeti és egy másolati példányát kell becsatolni. Az okirati példányoknak tartalmazniuk kell a jogszabályban meghatározott esetekben az okiratra vezetett záradékot. A bejegyzési engedélyt a bejegyzési kérelemhez kell csatolni akkor, ha azt a jogosult külön, a bejegyzés alapjául szolgáló okirattal azonos alakiságú okiratban adja meg. A hatósági engedélyt (jóváhagyást) igazolást a bejegyzés iránti kérelemhez kell csatolni, ha ezt külön jogszabály előírja. Vázrajzot szükséges csatolni a bejegyzési kérelemhez, ha a változás a térkép tartalmát érinti, valamint ha ezt jogszabály előírja. Jogi személyek státusz okiratait a bejegyzési kérelemhez kell csatolni. A jogi személyeknek és a jogi személyiséggel nem rendelkező, de ingatlan-nyilvántartásba bejegyezhető jogra ügyleti képességgel bíró szervezetnek (pl. betéti társaság tulajdonjog bejegyzés iránti kérelme) csatolnia kell. Ha a szerződő felek valamelyike Magyarországon lakó vagy tartózkodási hellyel (székhellyel, telephellyel) nem rendelkezik, és nincs az ingatlan-nyilvántartási eljárás vitelére belföldi lakóhellyel (székhellyel, telephellyel) rendelkező képviselője, a bejegyzési kérelemhez mellékelni kell magyarországi kézbesítési meghatalmazott nevét és lakcímét (székhelyét, telephelyét), a kézbesítési meghatalmazott meghatalmazását, és az elfogadását tartalmazó okiratot. A kérelemhez a vagyonszerzési illeték megállapításához szükséges iratokat is csatolni kell. A bejegyzés iránti kérelemhez kell csatolni az erre a célra az állami adóhatóság által rendszeresített nyomtatványon adóazonosító jel, ennek hiányában természetes azonosító adatai (név, születési hely és idő, anyja leánykori neve, lakóhelye, a nem magyar állampolgár állampolgárságát) bejelentését A kérelem előterjesztésének határideje és helye Az ingatlan-nyilvántartási eljárás megindítására alkalmas kérelmet a bejegyzés alapjául szolgáló szerződés (jognyilatkozat) keltétől számított harminc napon belül kell benyújtani az ingatlan fekvése szerint illetékes ingatlan-nyilvántartást vezető hatósághoz. Ha a szerződés (jognyilatkozat) létrejöttéhez harmadik személy beleegyezése, vagy hatósági jóváhagyás (például gyámhatósági jóváhagyás kiskorú tulajdonában lévő ingatlan átruházása esetén) szükséges, a kérelmet a 9
16 beleegyezéstől (annak keltétől), illetve a jóváhagyástól (a hatósági döntés keltétől, a hatóság döntésének jogerőre emelkedésétől) számított harminc napon belül kell a kérelmet benyújtani. A törvény a Ket. eltérést engedő szabályaira is figyelemmel nyomatékosítja, hogy a kérelmet jogérvényesen az ingatlan fekvése szerint illetékes ingatlan-nyilvántartást vezető hatósághoz kell benyújtani. A vagyonszerzéssel kapcsolatos bejelentési kötelezettség elmulasztása, hiányos vagy késedelmes teljesítése esetén, a fizetendő illetéken felül az adózás rendjéről szóló törvényben meghatározott mértékű mulasztási bírságot kell fizetni Az ingatlan-nyilvántartási bejelentés A bejelentés olyan ingatlan-nyilvántartási beadvány, amely az ingatlan adatai, a bejegyzett jogosult nevének (cégnevének), lakcímének (székhelyének, telephelyének) megváltozása ingatlan-nyilvántartásban történő átvezetésére irányul A bejelentési kötelezettség Az ingatlan-nyilvántartási törvény az ingatlan adatainak, valamint az ingatlan-nyilvántartásba bejegyzett jogosult nevének (cégnevének) és lakhelyének (székhelyének, telephelyének) megváltozása esetére bejelentési kötelezettséget határoz meg: Az ingatlan tulajdonosa, az állam tulajdonosi jogait gyakorló szerv, a vagyonkezelő - az ingatlan határvonalának változását, a területi változást, a földrészlet művelési ág változását ideértve a művelés alól kivett területet is, a föld minőségének változását, - a nyilvántartás tárgyát képező épület, építmény létesítését, lebontását; - a bejegyzett jogosult nevének (cégnevének), lakcímének (székhelyének, telephelyének) megváltozását köteles bejelenteni. A törvény január hó 1. napjától az úgynevezett lakásmaffia jellegű cselekményekkel összefüggésben szigorítja a bejelentési szabályokat, kötelező tartalmi elemként előírja a személyi azonosító, illetve statisztikai azonosító megjelölését a jogosulatlan név és lakcím változások kizárása érdekében. A bejelentés előterjesztésének határideje a változás bekövetkezésétől, a tudomásszerzéstől számított harminc nap. Nem áll fenn bejelentési kötelezettség, ha a változás hatósági határozaton alapul, illetőleg a tulajdonjog, a vagyonkezelői jog változásával kapcsolatos feltéve, ha ennek bejegyzését az érdekelt harminc napon belül kéri. Az eljáró hatóság jelenti be, az ingatlan adataiban hatósági határozattal, a település igazgatási és belterületi határának módosításával bekövetkezetett változásokat. A bejelentést az ingatlan fekvése szerint illetékes ingatlanügyi hatóságnál kell írásban benyújtani, vagy jegyzőkönyve mondani. Jogszabály nem határoz meg bejelentési nyomtatványt. A bejelentésnek tartalmaznia kell - a település nevét, - a földrészlet helyrajzi számát (alrészlet jelzését) és területét, - területi változás mértékét. Engedélyhez kötött a változás esetén a bejelentésnek tartalmaznia kell az engedélyező szerv megnevezését, az engedély számát és keltét is. 10
17 Bejelentés hiányában is átvezeti az ingatlanügyi hatóság azt a változást, amelyről ellenőrzése során vagy hivatalból tudomást szerez. A hivatalból indult eljárás költségei külön jogszabályban meghatározottak szerint azt terhelik, aki a bejelentést elmulasztotta Az ingatlan adatai változásának átvezetésére irányuló eljárások Területváltozás a földrészletek összevonása (egyesítése), megosztása (felosztása) vagy határának módosítása (rendezése) akkor is, ha ez a módosítás az érintett földrészletek területének nagyságát nem módosítja. A művelési ág változása: - a földrészleten belül alrészletként nyilvántartott művelési ág határvonala megváltozása, - a földrészlet nyilvántartott művelési ágának más művelési ágra való átalakítása, - a terület végleges más célú hasznosításának megvalósítása, a beruházási területre vonatkozó részletes szabályok szerint (Inyvhr. 62/A.-62/C..), - a művelés alól kivont területet művelés alá vétele, feltéve, hogy a változás után az alrészlet területe a legkisebb területi mértéket eléri, - a művelési ág határvonalának megváltozása következtében a földrészleten belüli terület az alrészlet területi mértékét eléri, meghaladja. A földrészlet minőségében akkor következik be változás, ha annak nyilvántartott minősége valamilyen okból (erózió, talajjavítás) tartósan megváltozott. Ha a földrészlet nyilvántartott minősége a művelési ággal egyidejűleg változott meg, csak a művelési ág változását kell bejelenteni. Az ingatlan adataiban bekövetkezett változás átvezetéséhez - külön jogszabályokban meghatározott hatósági engedély (jóváhagyás) és igazolás, - az ingatlan-nyilvántartási térkép tartalmát érintő változás átvezetéséhez az ingatlanügyi hatóság által záradékolt változási vázrajz is szükséges. A vázrajzot mindazoknak alá kell írniuk, akik a változás alapjául szolgáló okiratot aláírták Az eljáró hatóság megkeresése Megkeresés az a beadvány, amely bíróságtól, ügyészségtől, közjegyzőtől, közigazgatási szervtől vagy valamely más hatóságtól származik, és az ingatlan-nyilvántartásban történő változás átvezetésére, illetve bejegyzésére, feljegyzésére, törlésére irányul. Az eljáró hatóság bejegyezhető jogra vagy feljegyezhető tényre vonatkozó határozata alapján annak jogerőre emelkedése után megkeresi az ingatlanügyi hatóságot a bejegyzés iránt. A vagyonszerzést létrehozó, megállapító bírósági határozatot két példányban kell az ingatlan-nyilvántartási hatóság részére megküldeni. A megkeresést a hatóság a határozatába is foglalhatja. A kérelemhez kötöttség elve ez esetben is érvényesül. A megkeresés tartalma: a megkereső szerv megnevezése, az érintett ingatlan helyrajzi száma, a bejegyezni kért jog, a feljegyezni kért tény, az átvezetni kért adat. Az ingatlan-nyilvántartási eljárásban az eljáró hatóság is ügyfél. 11
18 Az ingatlan-nyilvántartási eljárás hivatalból Az ingatlan-nyilvántartási szabályok kivételesen lehetővé teszik az egyes jogok bejegyzését, tények feljegyzését, adatok átvezetését, illetve törlésüket bejelentés, illetve kérelem nélkül, azaz hivatalból. Az ingatlanügyi hatóság a hivatalból törölhető bejegyzéseket állandóan nem kíséri figyelemmel, ezért ha a törlés feltételei be is következtek, azokat nyomban nem törli. Az ingatlanügyi hatóság, ha az eljárása során (az ingatlan-nyilvántartás vezetése, másolatok készítése) észleli a törlés szükségességét, feljegyzés készítését követően intézkedik a törlésről. Az ingatlanügyi hatóság az ingatlan-nyilvántartási adatokban bekövetkezett változást bejelentés hiányában is átvezeti, ha erről ellenőrzése során vagy hivatalból tudomást szerez. Az ingatlanügyi hatóság meghatározott jogokat és tényeket hivatalból bejegyezhet, illetve törölhet. A hivatalból történő bejegyzéssel és törléssel kapcsolatos eljárásokat a pontban dolgozzuk fel Az ingatlan-nyilvántartási eljárás igazgatási szolgáltatási díja Az ingatlan-nyilvántartási eljárás költségei Az eljárási illetéket, valamint az igazgatási szolgáltatási díjat a kérelemre induló eljárásban a kérelmező ügyfél az eljárás lefolytatásáért fizeti meg. A hivatalból folytatott eljárásokhoz ilyen fizetési kötelezettség nem kapcsolódik. Jogszabály állapíthat meg igazgatási szolgáltatási díj megfizetésére kötelezettséget. Az igazgatási szolgáltatási díjat pénzben kell megfizetni. A lakosság széles körét érintő díjfizetési kötelezettség csak törvényben állapítható meg. Az ingatlan-nyilvántartási eljárásban is engedélyezhető költségmentesség annak a természetes személy ügyfélnek, aki kereseti, jövedelmi és vagyoni viszonyai miatt az eljárási költséget vagy egy részét nem képes viselni, jogai érvényesítése érdekében. A költségmentesség iránti kérelem elutasításáról szóló végzés önálló fellebbezéssel támadható meg Az ingatlan-nyilvántartási eljárás igazgatási szolgáltatási díja Az ingatlan-nyilvántartási eljárás igazgatási szolgáltatási díjáról és a hiteles tulajdoni lap másolat-díjáról az illetékekről szóló évi XCIII. törvény módosításáról, valamint a hiteles tulajdoni lap másolat igazgatási szolgáltatási díjáról szóló többször módosított évi LXXXV. törvény (továbbiakban: Díjtörvény) rendelkezik. A január hó 1. napját követően indított ingatlan-nyilvántartási eljárásért a változással érintett ingatlanonként a Díjtörvényben meghatározott mértékű igazgatási szolgáltatási díjat kell fizetni. A Díjtörvény meghatározza az általános díjtételt, ettől eltérő a jelzálogjog bejegyzés és a bejegyzés módosítása iránti eljárás díja. A társasház alapítás bejegyzésének díja társasházi tulajdoni különlaponként az általános díjtétellel egyezik, de a törvény felső határt állapít meg. A társasház alapító okirat módosítása esetén ha a módosítás a társasház tulajdoni különlapjait érinti a módosítás ingatlan-nyilvántartási bejegyzésének díja társasházi különlaponként az általános díjtétellel azonos, de a törvény meghatározza a fizetendő legmagasabb díj mértékét. A lakásszövetkezetek esetében is a fenti szabályt kell alkalmazni. Külön igazgatási szolgáltatási díjat kell fizetni ingatlanonként a kérelemre engedélyezett soron kívüli eljárásért, törvényben meghatározott soron kívüli eljárásért külön díjat fizetni nem kell. 12
19 A Díjtörvény az ingatlan-nyilvántartási határozat elleni fellebbezés igazgatási szolgáltatási díjáról rendelkezik, természetesen a díjfizetési kötelezettség az ingatlan-nyilvántartási hatóság bármely döntése (határozat és végzés), és az elutasítást tartalmazó döntés elleni fellebbezésre is vonatkozik. A Díjtörvény meghatározza az ingatlan-nyilvántartási eljárásban készített hiteles, hitelesítetlen másolat, kivonat oldalankénti díjtételét is. Ha az ingatlanügyi hatóságnál egyazon ingatlanra vonatkozóan a kérelmező többféle jog vagy tény keletkezésének, módosulásának vagy megszüntetésének a bejegyzését vagy a bejegyzett ilyen jog vagy tény törlését egy eljárásban kéri, azt az értéket kell a díjfizetés alapjául venni, amely után a legmagasabb díj jár. A fizetendő díjak megállapítása során a kérelem benyújtásakor az ingatlan-nyilvántartásban önálló ingatlanként nyilvántartott ingatlanokat kell érintett ingatlanokként figyelembe venni A személyes díjmentesség Az ingatlan-nyilvántartási eljárás díja alól teljes személyes díjmentességben részesül: a Magyar Állam, az egyház, egyházak szövetsége, egyházi intézmény, az Észak-atlanti Szerződés Szervezete, továbbá az Észak-atlanti Szerződés tagállamainak és az évi LXVII. törvényben kihirdetett Békepartnerség más részt vevő államainak Magyarországon tartózkodó fegyveres erői ideértve az említett fegyveres erők alkalmazásában álló nem magyar állampolgárságú, hivatásos szolgálatban lévő és polgári állományú személyeket is kizárólag a szolgálati kötelezettségükkel összefüggő ingatlanügyek tekintetében A tárgyi díjmentesség Tárgyánál fogva díjmentes ingatlan-nyilvántartási eljárások: a kiskorú javára megállapított tartásdíj biztosítására szolgáló jelzálogjog bejegyzése; a jogosult nevének és lakcímének (székhelyének, üzemi központjának) bejelentése; a lakáscélú közvetlen állami támogatás igénybevétele esetén (a lakásépítési (-vásárlási) kedvezményt, (a fiatalok otthonteremtési támogatását és (a lakásépítési (-vásárlási) kedvezményt megelőlegező kölcsönt biztosító jelzálogjog, valamint ezzel összefüggően a Magyar Állam, mint a jelzálogjog jogosultja javára a jelzálogjog megszűnéséig fennálló elidegenítési és terhelési tilalom bejegyzése, illetve törlése; az olyan jog vagy tény törlésére irányuló kérelem, amelynek megszűnése az ingatlan-nyilvántartásból kétségtelenül megállapítható; a lakástörvény alapján vételi, elővásárlási joggal rendelkező személy részére elidegenített önkormányzati vagy állami tulajdonban álló lakás tulajdonjogának, haszonélvezeti jogának, továbbá az ezzel összefüggő elidegenítési és terhelési tilalomnak, valamint jelzálogjognak a bejegyzése és törlése; a birtok-összevonási célú önkéntes földcsere keretében létrejött megállapodáson alapuló tulajdonosváltozás bejegyzése; a végrehajtási eljárásban az árverés, nyilvános pályázat kitűzése tényének és időpontjának feljegyzésére, valamint az árverés sikertelensége és a pályázat eredménytelensége esetén annak törlésére irányuló eljárás; a közérdekű bejelentés, javaslat és a panasz elbírálására, valamint a közigazgatási hatóság és a büntetőügyben eljáró bíróság által elrendelt zárlat, a büntető ügyben eljáró bíróság által elrendelt zár alá vétel, továbbá az ügyész és a nyomozó hatóság által elrendelt zár alá vételt megelőző biztosítási intézkedés tényének feljegyzésére és törlésére, továbbá a büntetőeljárás megindításának feljegyzésére és törlésére irányuló eljárás; 13
20 a költségmentesség engedélyezése iránti eljárás; a birtok-összevonási célú önkéntes földcsere megszervezése iránt az ingatlanügyi hatóságnál kezdeményezett eljárás, valamint a kárpótlási eljárás, a részarány-tulajdonnal kapcsolatos eljárás. A díjmentesség fennállásáról a kérelmező az eljárás megindításakor köteles nyilatkozni A díjfizetési kötelezettség teljesítése A díjat annak kell megfizetnie, aki az ingatlan-nyilvántartási eljárás lefolytatását kéri. Ha a kérelmet előterjesztő és a bejegyzés által jogot szerző, illetve a jogosult nem azonos, a díjat annak kell megfizetnie, aki a bejegyzés során jogot szerzet, illetve jogosulttá válik. Ha az ingatlanon több személy szerez jogot, illetve válik jogosulttá, a feleket a díjfizetési kötelezettség egyetemlegesen terheli. A meg nem fizetett díj adók módjára behajtandó köztartozásnak minősül. A díjfizetési kötelezettséget (a fellebbezés díját is) a kérelem előterjesztésével egyidejűleg kell teljesíteni Az ingatlanügyi hatóság a díj megfizetésének elmulasztása esetén a kérelem benyújtásától számított tizenöt napon belül hiánypótlási felhívást bocsát ki. A kérelmező a hiánypótlási felhívás kézhezvételétől számított tizenöt napon belül köteles megfizetni, illetve igazolni a díj megfizetését. Az ingatlan-nyilvántartást vezető hatóság felhívást bocsát ki, ha a jogszerzést jogerős hagyatékátadó végzés, bírósági ítélet vagy hatósági határozat alapján kell ingatlan-nyilvántartásba bejegyezni, és a jogszerző az eljárás megindításáig díjfizetési kötelezettségét nem teljesítette. Ha a felhívás ellenére a jogszerző fél díjfizetési kötelezettségének nem tesz eleget, az ingatlan-nyilvántartást vezető hatóság intézkedik a meg nem fizetett díj behajtása iránt. Az ingatlanügyi hatóság jogszerzés ingatlan-nyilvántartási bejegyzésével egyidejűleg határozatával megállapítja a díjfizetési kötelezettséget és teljesítési határidejét, és természetesen e rendelkezések jogerőre emelkedését követően kerülhet sor a díj összegének végrehajtására. A feleket egyetemleges díjfizetési kötelezettség terheli, ha ugyanarra az ingatlanra egy hagyatékátadó végzéssel, bírósági vagy hatósági határozattal többen szereznek jogot. A díjat vissza kell téríteni, ha a kérelmet az ügyfél a törvényben foglaltak szerint visszavonta, mielőtt abban az ingatlanügyi hatóság érdemben intézkedett. A jogorvoslati eljárásban megfizetett díjat az ügyfélnek vissza kell téríteni, ha a közigazgatási hatóság vagy a bíróság által felülvizsgált határozat vagy intézkedés az ügyfél hátrányára részben vagy egészben jogszabálysértőnek bizonyult Az ingatlan-nyilvántartási beadványok nyilvántartásba vétele és széljegyzése Az ingatlan-nyilvántartási beadványok iktatása Az ügyiratokat a beérkezés napján, de legkésőbb a következő munkanapon, az ügyfélfogadási idő előtt - az érkezés napjának dátumával - kell beiktatni. Ezzel egyidejűleg a tulajdoni lap tartalmát érintő változást eredményező ügyiratokat a tulajdoni lapon széljegyezni kell. Az ingatlan-nyilvántartási beadványok iktatását a kérelemből kell elvégezni, ennek során ki kell tölteni a széljegyzéshez szükséges adatokat, és a széljegyzés megtörténtét az ügyiratra fel kell jegyezni. Egyidejűleg érkezettnek kell tekinteni azokat a beadványokat, amelyek ugyanazon napon érkeztek vagy kerültek benyújtásra, függetlenül a napon belül érkezés időpontjától, sorrendjétől. A jelenlegi technikai lehetőségek lehetővé tennék az egy napon belüli intervallum alatti érkezés sorrendjének rögzítését, az érkezés pontos időpontjának megfelelő iktatást, de a jogi szabályozás ezt jelenleg nem írja elő. 14